    Bí a ti ń lọ, afi ìgbà tí a déedée ń gbọ́ ìlù bàtá láàrin igbó yìí, wọ́n ń lúù tẹ̀lé Ìnàkí-ìbẹ̀rù, mo sì bẹ̀rẹ̀ sí í gbọ́ tí bàtá ń wí báyìí, ‘Ìnàkí-ìbẹ̀rù, Ìnàkí-ìbẹ̀rù, òní ni, ọla kọ́, òní ni, ọla kọ́, òní ni ìjàkadì, òní ni ìjàkadì, Ìnàkí-ìbẹ̀rù, Ìnàkí-ìbẹ̀rù yí ọmọ ènìyàn bíríbírí, yí ọmọ ènìyàn kọ́rọ́kọ́rọ́, yí ọmọ kítíkítí, gbé wọn na lẹ̀ bámúbámú, kí wọ́n máa rá pálápálá, fòkúta gùn wọn ṣókíṣókí, kí wọ́n họra pátípátí. Ta ni baba wọn? Ta ni bab ènìyàn? Ta ni baba wọn? Ta ni baba àgbọ̀rín? Ta ni baba wọn? Ta ni baba Ìmàdò? Ta ni baba wọn? Ìwọ ni baba ewúrẹ́, ìwọ ni baba wọn, ìwọ ni baba ọmọdé, ìwọ ni baba wọn, ìwọ ni baba àgbà, ìwọ ni baba wọn, ìwọ ni baba ènìyàn, ìwọ ni baba wọn, ìwọ ni baba ènìyàn, ìwọ baba wọn abbl.
    Bi a ti n lo, afi igba ti a deedee n gbo ilu bata laarin igbo yii, won n luu tele Inaki-iberu, mo si bere si i gbo ti bata n wi bayii, ‘Inaki-iberu, Inaki-iberu, oni ni, ola ko, oni ni, ola ko, oni ni ijakadi, oni ni ijakadi, Inaki-iberu, Inaki-iberu yi omo eniyan biribiri, yi omo eniyan korokoro, yi omo kitikiti, gbe won na le bamubamu, ki won maa ra palapala, fokuta gun won sokisoki, ki won hora patipati. Ta ni baba won? Ta ni bab eniyan? Ta ni baba won? Ta ni baba agborin? Ta ni baba won? Ta ni baba Imado? Ta ni baba won? Iwo ni baba ewure, iwo ni baba won, iwo ni baba omode, iwo ni baba won, iwo ni baba agba, iwo ni baba won, iwo ni baba eniyan, iwo ni baba won, iwo ni baba eniyan, iwo baba won abbl.